text: РЕШЕНИЕ 2013/308/ОВППС НА СЪВЕТА
  от 24 юни 2013 година
  за изменение на Решение 2012/642/ОВППС относно ограничителните мерки срещу Беларус
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за Европейския съюз, и по-специално член 29 от него,
  като има предвид, че:
  (1)
  На 15 октомври 2012 г. Съветът прие Решение 2012/642/ОВППС (1) относно ограничителните мерки срещу Беларус.
  (2)
  Съветът смята, че за улесняване на политическия диалог забраната за пътуване, наложена на г-н Uladzimir Uladzimiravich Makei съгласно член 3, параграф 1 от Решение 2012/642/ОВППС, следва да бъде суспендирана, докато той заема пост в Министерството на външните работи на Република Беларус. Суспендирането следва да подлежи на прегледа, посочен в член 8, параграф 2 от Решение 2012/642/ОВППС.
  (3)
  Следователно Решение 2012/642/ОВППС следва да бъде съответно изменено,
  ПРИЕ НАСТОЯЩОТО РЕШЕНИЕ:
  Член 1
  Член 8 от Решение 2012/642/ОВППС се заменя със следното:
  „Член 8
  1. Мерките, посочени в член 3, параграф 1, доколкото те се отнасят до г-н Uladzimir Uladzimiravich Makei, се суспендират, докато той заема поста си в Министерството на външните работи на Република Беларус.
  2. Настоящото решение се прилага до 31 октомври 2013 г. То подлежи на постоянен преглед. То може да бъде подновено или изменено, както е уместно, ако Съветът прецени, че целите му не са постигнати.“.
  Член 2
  Настоящото решение влиза в сила в деня на публикуването му в Официален вестник на Европейския съюз.
  Съставено в Люксембург на 24 юни 2013 година.